Խափանման միջոց կալանք  
[bookmark: _GoBack]Կազմեց՝ Արա Ղազարյանը
ՄՈԴՈՒԼ 2
Ընտրեք ճիշտ պատասխանը.
1.  Որ դեպքում կհամարվի անմեղության կանխավարկածի խախտում.
	     ա.  մինչդատական ակտերի նկատմամբ դատական վերահսկողության շրջանակներում կայացվող դատական ակտերում անձի մեղավորության մասին հարցերի քննարկումը կամ մեղքի մասին ցանկացած հայտարարություն խախտում է մեղադրյալի անմեղության կանխավարկածը,  
բ.   քրեական դատավարությունից դուրս և մինչև դատավարության ավարտվելը մեղքի մասին ցանկացած հայտարարություն անմեղության կանխավարկածի խախտում է,  
գ.   խափանման միջոց կալանքի օրինականության դատական ստուգման վարույթում անձի մեղավորության մասին հարցերի քննարկումը կամ մեղքի մասին ցանկացած հայտարարություն խախտում է մեղադրյալի անմեղության կանխավարկածը, 
դ.   քրեական հետապնդումը դադարեցնելու կամ գործի վարույթը կարճելու որոշման մեջ անձի մեղավորության մասին ցանկացած հայտարարություն խախտում է անձի անմեղության կանխավարկածը,  
ե.    մեղադրական եզրակացության մեջ անձի մեղավորության մասին ցանկացած հայտարարություն խախտում է անձի անմեղության կանխավարկածը,  
զ.   բոլորը:



Ընտրեք ճիշտ պատասխանները.
2. Կարո՞ղ է մեղադրյալի կողմից  ցուցմունք չտալը դիտվել որպես քննությանը խոչընդոտելու հանգամանքը գնահատող հատկանիշ.
	ա.  մեղադրյալի ցուցմունք չտալու հանգամանքը ինքնին բավարար հիմք չէ հիմնավորելու համար, որ դրանով նա խոչընդոտում է գործի քննությունը և այդ հանգամանքը պետք է գնահատել քրեական գործով ձեռք բերված այլ ապացույցների համակցության մեջ, 
բ.   ցուցմունք չտալով մեղադրյալը նպատակ ունի խուսափել պատասխանատվությունից, հետևաբար այդ հանգամանքը առնչվում է մեղադրյալի քրեական պատասխանատվության հարցին, որը սույն դատավարության շրջանակներից դուրս էր և դատարանն իրավասու չէր այդ հարցը քննել, 
գ.   անձը իրավունք ունի ցուցմունք չտալ իր ամուսնու կամ մերձավորազգականների վերաբերյալ, որն ամրագրված է ՀՀ քրեական դատավարության օրենսգրքով, տվյալ դեպքում մեղադրյալը չէր ցանկանում ցուցմունք տալ իր մորաքրոջ դեմ և այդ իմաստով քննիչն իրավունք չուներ հարկադրել մեղադրյալին ցուցմունք տալ և այդ ցուցմունքը դնել կալանքի հիմքում      
դ.   ցուցմունք չտալու իրավունքը լռություն պահպանելու սահմանադրական հիմնարար իրավունքի իրականացման եղանակ է և անձի սահմանադրական իրավունքը չի կարող օգտագործվել իր դեմ: 
ե.   ցուցմունք չտալու իրավունքը անձի դատավարական իրավունք է և անձիկողմից իր դատավարական իրավունքների իրականացունը ոչ մի դեպքում չի կարող մեկնաբանվել ի վնաս մեղադրյալի և հիմք հանդիսանալ ինչպես խափանման միջոց կալանք ընտրելու, այնպես էլ կալանավորման ժամկետը երկարացնելու համար: 



Ընտրեք հինգ ճիշտ պատասխաններ.

3. Ինչու մեղադրյալի կողմից մեղքը չընդունելու հանգամանքը  սկզբունքորեն չի կարող դրվել խափանման միջոց կալանքի հիմքում.  

	ա.	դա կխախտի մեղադրյալի լռելու իրավունքը, 
բ.  դա կխախտի մեղադրյալի անմեղության կանխավարկածը, 
գ.  մեղավորության կամ անմեղության մասին հայտարարելը մեղադրյալի դատավարական իրավունքն է և մեղադրյալի կողմից իր դատավարական իրավունքներից օգտվելը չպետք է մեկնաբանվի ի վնաս նրա և նրա համար առաջացնի որևէ անբարենպաստ հետևանք, 
դ.  մեղավորության կամ անմեղության մասին մեղադրյալի հայտարարությունը սկզբունքորեն չի կարող հիմնավորել հանցագործության կատարման հիմնավոր կասկածի առկայությունը, քանի որ նման հայտարարությունները կարող են մեկնաբանվել միայն որպես փախուստի դիմելու հավանականությունը գնահատելու հիմք, 
ե.  մեղքը չընդունելու անձի սահմանադրական իրավունքը չի կարող մեկնաբանվել ի վնաս անձի և կիրառվել նրա դեմ, 
զ.  դա կխախտի մեղադրյալի պաշտպանության իրավունքը: 





Ընտրեք սխալ պատասխանները.

4. Խափանման միջոց կալանքը.

	ա. չի կարող հիմնավորվել մեղադրանքի ծանրությամբ, քանի որ դա արգելված է Մարդու իրավունքների եվրոպական դատարանի նախադեպային իրավունքով,
բ.  չի կարող հիմնավորվել բացառապես մեղադրանքի ծանրությամբ, 
գ.  կարող է հիմնավորվել մեղադրանքի ծանրությամբ, քանի որ այդ հանգամանքն էական նշանակություն ունի ազատության մեջ գտնվող մեղադրյալի վարքագծի հավանականությունը կանխորոշելու հարցում,
դ.  չի կարող հիմնավորվել մեղադրանքի ծանրությամբ, քանի որ այդ հանգամանքն էական նշանակություն չունի ազատության մեջ գտնվող մեղադրյալի վարքագծի հավանականությունը կանխորոշելու հարցում 
ե.  կարող է հիմնավորվել մեղադրանքի ծանրությամբ,  սակայն այդ հանգամանքը պետք է գնահատվի ՀՀ քրեական դատավարության օրենսգրքի 135-րդ հոդվածի 3-րդ մասով սահմանված հանգամանքների  համատեքստում, 
զ.  մեղադրանքի ծանրության հարցը պետք է քննվի գործով ըստ էության դատավարության, այլ ոչ թե խափանման միջոց ընտրելու մինչդատական վարույթի շրջանակներում, հետևաբար, մեղադրանքի ծանրության հարցը չի կարող դրվել կալանքի հիմքերում: 



Ընտրեք ճիշտ պատասխանը.
5. Կալանքի պայմանների հարցի քննության շրջանակում դատարանը կարող է վերաբերելի չհամարել և չքննել մեղադրյալի նախկինում քրեական հետապնդման ենթարկված լինելու փաստական հանգամանքը, սակայն այդ փաստական հանգամանքը կարող է վերաբերելի համարել և քննել կալանքի հիմքերի քննության շրջանակում: Ինչով է դա պայմանավորված. 

	ա.  եթե կան բավարար չափով փաստական տվյալներ, որոնք հիմնավորում էին կալանքի անհրաժեշտությունը, ուստի կարիք չկա անդրադառնալ նախկինում քրեական հետապնդման ենթարկված լինելու փաստին,  
բ.   նախկինում քրեական հետապնդման ենթարկված լինելու փաստը երբեք չպետք է չպետք է դրվի կալանքի հիմքերի, օրինակ, փախուստի դիմելու հավանականության գնահատելու հիմքում, 
գ.   եթե մեղադրյալը նախկինում կատարած արարքի համար ոչ թե դատապարտվել է, այլ համաներման հիմքով ազատվել քրեական պատասխանատվությունից, այդ հանգամանքը պաշտպանի առարկությունը դարձնում է անիմաստ կալանքի պայմանների հարցի քննության շրջանակում, 
դ.   նախկինում քրեական հետապնդման ենթարկված լինելու հանգամանքը մեղադրյալի անձը բնութագրող հատկանիշ է, որի շնորհիվ վարույթն իրականացնող մարմինը կամ դատարանը գնահատում է մեղադրյալի փախուստի դիմելու հավանականությունը, 
ե.  նախկինում քրեական հետապնդման ենթարկված լինելու հանգամանքը պատիժը խստացնող հանգամանք է և այդ առումով այդ հանգամանքը վերաբերելի փաստական տվյալ է համարժեք պատիժ նշանակելու համար:


Ընտրեք ճիշտ պատասխանները.

6. Անձը բնութագրող ստորը նշված հատկանիշներից որոնք են վերաբերելի մեղադրյալի փախուստի հավանականությունը գնահատելու համար. 

	ա.  երիտասարդ լինելը,
բ.   դատարանում անվայել պահելու հանգամանքը,
գ.  ամուր ընտանեկան և հասարակական կապեր չունենալու հանգամանքը, 
դ.  ամուսնացած չլինելը, 
ե.  մեկուսացած կյանք վարելը
զ.  միայնակ ապրելու հանգամանքը
է.  վատառողջ լինելը, 
ը.   աշխատանք չունենալը,
թ.  ազգային բանակում ծառայած չլինելու հանգամանքը, 
ժ.   սեփական գույք չունենալու հանգամանքը, 
ի.  առողջ լինելու հանգամանքը, 






Ընտրեք ճիշտ պատասխանները.
7. Իր միջնորդության մեջ քննիչը որպես կալանքի անհրաժեշտությունը հիմնավորող հիմք, ի թիվս այլ հանգամանքների, նշել է նաև §հնարավոր կատարվելիք քննչական գործողությունները¦: Ի՞նչ թերություն ունի նման միջնորդությունը. 

	ա.  ապագայում կատարվելիք քննչական գործողությունները չեն կարող դրվել կալանքի հիմքում, դա վարույթն իրականացնող մարմնի պարտականությունն է, որը չի կարող կատարվել մեղադրյալի անազատության մեջ մնալու հաշվին,
բ.   քննիչը չպետք է օգտագործի §հնարավոր¦ արտահայտությունը, այլ պետք է հստակորեն նշի, որ այդպիսի գործողություններ հաստատապես կատարվելու են,  
գ.   քննիչը պարտավոր է ոչ միայն մասնավորեցնել, թե կոնկրետ ինչ քննչական գործողություններ էին կատարվելու, այլ նաև հիմնավորել, թե ինչու այդ գործողությունները հնարավոր չէր լինի կատարել, եթե մեղադրյալը մնար անազատության մեջ, 
դ.   այդ միջնորդությունը քննիչը պետք է ներկայացնի կալանքի պայմանների, այլ ոչ թե հիմքերի քննության շրջանակներում, 
ե.   ապագայում կատարվելիք քննչական գործողությունները անձին խափանման միջոց կալանքի տակ պահելու համար իրավաչափ նպատակ չեն հանդիսանում և ՀՀ քրեական դատավարության օրենսգրքում նման հիմք սահմանված չէ, 
զ.   քննիչը պարտավոր է փաստերով ցույց տալ, որ ազատության մեջ գտնվելով մեղադրյալը կարող է ազդեցություն գործել դեռևս չկատարված քննչական գործողություների օբյեկտիվության վրա:


Ընտրեք ճիշտ պատասխանը.
8. Կարո±ղ է նախաքննության գաղտնիք հանդիսացող փաստական տվյալը դրվել խափանման միջոց կալանքի հիմքում.  
	ա.  ոչ, քանի որ նախաքննության գաղտնիք հանդիսացող փաստական տվյալը դեռևս չի հանդիսանում ապացույց և չի կարող դրվել դատական ակտում որպես կալանքի հիմք,
բ.   կարող է, սակայն որոշ բացառությունների դեպքում, օրինակ, կազմակերպված հանցագործության կամ ահաբեկչության դեմ պայքարի շրջանակներում հարուցված քրեական գործերով, որը բխում է գերակա հանրային շահից, 
գ.   օպերատիվ հետախուզական միջոցի կիրառության արդյունքում ստացված փաստական տվյալը կարող է դրվել կալանքի հիմքում, քանի որ անհրաժեշտ է ապահովել նման միջոցի կիրառության գաղտնիությունը, որը իրավաչափ նպատակ է , 
դ.   չի կարող, քանի որ հակառակ դեպքում կխախտվի դատավարության մրցակցային սկզբունքը, քանի որ պաշտպանը զրկված կլինի նախաքննական գաղտնիք համարվող փաստական տվյալը ստանալու  կամ դա վիճարկելու հնարավորությունից, 
ե.   կարող է, եթե անձը մեղադրվում է ծանր հանցագործության կատարման մեջ,  
զ.   կարող է, եթե մեղադրյալը մեղադրվում է պետական և ծառայողական գաղտնիքների հետ առնչվող հանցագործության գործով և անցկացվում է դռնփակ դատական նիստ, 
է.   կարող է, եթե դրա բացահայտումը սպառնում է այլ անձի անձնական կամ ընտանեկան գաղտնիքի բացահայտմանը:


Ընտրեք սխալ պատասխանները.
9. Անձի ազատության իրավունքը ենթադրում է, որ երբ անձը գտնվում է խափանման միջոց կալանքի տակ, վարույթն իրականացնող մարմինը պետք է դրսևորի §անհրաժեշտ ջանասիրություն¦ վարույթն իրականացնելիս: Ինչպե՞ս է մեկնաբանվում նշված արտահայտությունը.  

	
ա.   վարույթն իրականացնող մարմինը պարտավոր է ձեռնարկել բոլոր միջոցառումները, որպեսզի 
       վարույթն իրականացվի առանց անհարկի ձգձգումների,
բ.   վարույթն իրականացնող մարմինը պարտավոր է ձեռնարկել բոլոր միջոցառումները, որպեսզի  մեղադրյալը կալանքի տակ մնա այնքան, որքան դա խստորեն անհրաժեշտ է՝ ելնելով վարույթի նպատակներից,
գ.   վարույթն իրականացնող մարմինը պարտավոր է ձեռնարկել բոլոր միջոցառումները, որպեսզի 
       քրեական օրենսգրքերով չթույլատրված արարք կատարած յուրաքանչյուր ոք բացահայտվի և 
       ենթարկվի պատասխանատվության օրենքով սահմանված կարգով, 
դ.  վարույթն իրականացնող մարմինը իր պարտականությունները չպետք է կատարի անձի կալանքի ժամկետի հաշվին,
ե.  քրեական հետապնդում իրականացնող մարմինը պարտավոր է ձեռնարկել օրենքով նախատեսված բոլոր միջոցառումները` գործի հանգամանքների բազմակողմանի, լրիվ և օբյեկտիվ հետազոտման համար, պարզել ինչպես մեղադրյալի մեղավորությունը հիմնավորող, այնպես էլ նրան արդարացնող, ինչպես նաև նրա պատասխանատվությունը մեղմացնող և ծանրացնող հանգամանքները:


Ընտրեք ճիշտ պատասխանները.
10. Վարույթն իրականացնող մարմնի կողմից ստորև նշված ո՞ր դատավարական կամ քննչական գործողությունների կատարումը չեն կարող դրվել կալանքի հիմքերում՝ դրանք դիտարկելով  §անհրաժեշտ ջանասիրության¦ սկզբունքի ներքո.   

	
ա.  փորձաքննություն նշանակելը և եզրակացություն ստանալը,  
բ.   դատավարության մասնակիցներին քրեական գործի նյութերին ծանոթացնելը.
գ.   առերեսումներ կատարելը, 
դ.  մեղադրական եզրակացություն կազմելը, 
ե.  խուզարկության կատարումը,
զ.   քրեական գործը մեղադրական եզրակացությամբ  դատախազություն ուղարկելը՝ կալանքի ժամկետի ավարտից առնվազն 10 օր առաջ,
է.  վկաներին հարցաքննելը,
ը.   քրեական գործը դատարան ուղարկելը՝ խափանման միջոց կալանքի ժամկետի ավարտից առնվազն 15 օր առաջ,
թ.   քննչական փորձարարություն կատարելը:





Ընտրեք ճիշտ պատասխանները
11. Խափանման միջոց կալանքի դատական վարույթում գործում են անձի ազատության բազմաթիվ դատավարական երաշխիքներ, որոնց բոլորի առաջնային նպատակն է. 

	ա.  անձի պաշտպանությունը պետական իշխանության ինքնիրավ գործողություններից և չարաշահումներից` կապված ենթադրվող հանցավոր արարքի հետ, 
բ.   քրեական օրենսգրքերով չթույլատրված արարք կատարած յուրաքանչյուր անձի բացահայտումը և  պատասխանատվության ենթարկելը, 
գ.  որպեսզի ոչ մեկը անօրինական կամ առանց անհրաժեշտության չենթարկվի դատավարական հարկադրանքի միջոցների, իրավունքների և ազատությունների սահմանափակման, 
դ.  անձին համարժեք պատժի ենթարկելը,
ե.  սոցիալական արդարության վերականգնելը, 
զ.  տուժողի իրավունքների վերականգնումը,  
է.  պատժի ենթարկված անձին ուղղելը:

